Strategjia e demokratëve për zgjedhjet e nëntorit 
Plani me dy drejtime thekson arritjet legjislative duke veçuar mbështetësit e zotit Trump 
Dy muaj përpara zgjedhjeve të nëntorit, Presidenti Joe Biden dhe demokratët po përdorin një strategji për të cilën shpresojnë se do t’i ndihmojë të ruajnë epërsinë e tyre në Kongres, duke vënë në pah arritjet legjislative, ndërkohë që kritikojnë ashpër besnikët e ish-presidentit Donald Trump. Gjatë vizitave në shtete të ndryshme, Presidenti Joe Biden po thekson arritjet legjislative, si miratimi i ligjit për nxitjen e prodhimit të mikroprocesorëve, uljen e çmimeve të karburantit dhe shtimin e vendeve të punës. Në të njëjtën kohë, zoti Biden veçoi besnikët e ish-presidentit Donald Trump, të quajtur shpesh si “republikanët MAGA”, shkurtim i sloganit të fushatës së zotit Trump "Make America Great Again". Për të fituar zgjedhjet e nëntorit, zoti Biden dhe demokratët shpresojnë të tërheqin të pavarurit dhe republikanët e moderuar përmes një strategjie me dy drejtime, që demokratët besojnë se do t'i ndihmojë ata të ruajnë shumicën e tyre të vogël në Kongres. Por ekziston rreziku që të ndodh e kundërta. , shprehet Edward Young, mbështetës i zotit Trump. Demokratët gjithashtu mund të përfitojnë duke u përqendruar tek vendimi i Gjykatës së Lartë që anuloi të drejtën kushtetuese 50-vjeçare për abortin. tha Presidenti Biden. Në politikën amerikane, partia e presidentit në pushtet zakonisht humbet në zgjedhjet e mesmandatit. Në anën tjetër, republikanët janë të motivuar nga kontrolli i FBI-së në rezidencën e zotit Trump për të konfiskuar dokumente të klasifikuara. Një veprim që republikanët e cilësojnë si “gjueti shtrigash”. Zëri i Amerikës bisedoi përmes rrjetit Sype me zotin William Howell, profesor në Demokratët kanë një shumicë të vogël. Senati është i ndarë 50-50. Dhoma e Përfaqësuesve ka 219 demokratë, 211 republikanë dhe pesë vende bosh. Në nëntor do të votohet për 435 vendet që ka Dhoma e Përfaqësuesve dhe 35 nga 100 vendet e Senatit. Po ashtu, 36 nga 50 shtetet amerikane do të zgjedhin guvernatorët.